EkBass/fiwiki-20250220-pages-articles huggingface dataset:
Richard B. Spencer

Richard Bertrand Spencer on amerikkalainen uusnatsi, juutalaisvastainen salaliittoteoreetikko ja valkoisen ylivallan kannattaja. Spencer on opiskellut eri yliopistoissa muun muassa kirjallisuutta ja humanistisia aineita. Vuonna 2007 Spencer erotettiin amerikkalaisesta konservatiivilehdestä äärimmäisten mielipiteidensä takia. Vuonna 2010 Spencer perusti alternativeright.com- sivuston. Hän loi omien sanojensa mukaan nimityksen alt-right. Vuonna 2017 Spencer johti monia ääri­oikeistolaisia mielen­osoituksia Yhdysvalloissa. Spencer on esittänyt muun muassa "rauhan­omaista etnistä puhdistusta". Tavoitteena oli pelkästään valkoisista koostuva Yhdysvallat. == Virginian mellakat == Spencerin puhe elokuussa 2017 johti mellakoihin, jossa äärioikeisto ja sen vastustajat ottivat yhteen. Yksi ihminen kuoli. == Floridan puhe == Lokakuussa 2017 Spencer piti Floridassa kannattajineen yliopistossa äärioikeistolaisen puheen. Puhe oli yliopistossa sallittu Yhdysvaltain sananvapauslain perusteella. Jo etukäteen varauduttiin kalliin turvatoimin. Puhe herätti voimakkaan vastalausemyrskyn ja kyselyjä Spenceriltä. Spencer haukkui puheensa vastustajia. Tämä synnytti yliopistolla Spenceriä tukevan ja varsinkin vastustavan mielenosoituksen. == Lähteet == Luokka:Yhdysvaltalaiset henkilöt Luokka:Alt-right Luokka:Identitaarinen liike
Million Dollar Legs

Million Dollar Legs tarkoittaa seuraavia asioita: * Miljoonan dollarin sääret (Million Dollar Legs), yhdysvaltalainen elokuva vuodelta 1932 * Million Dollar Legs, yhdysvaltalainen elokuva vuodelta 1939 * Million Dollar Legs, The New Tony Williams Lifetimen albumi vuodelta 1976
Leningradin eläintarha

Leningradin eläintarha on eläintarha Pietarin kaupungissa Venäjällä. Sen perustivat Sofia ja Julius Gerhardt vuonna 1865. Eläintarhan nimeä vaihdettiin muutamaan otteeseen, kunnes vuonna 1952 alettiin käyttää nykyistä nimeä, joka on edelleen käytössä kunnianosoituksena työntekijöille, jotka pelastivat eläimiä Leningradin piirityksen aikana. Virtahepo nimeltä Kaunotar () selvisi piirityksestä hengissä ja siitä tuli Leningradin vastarinnan symboli. Nykyisin eläintarhassa on yli 600 eri lajia, muun muassa jääkarhuja. Jääkarhu on kuvattuna eläintarhan tunnuksessa. ==Lähteet== ==Aiheesta muualla== *Virallinen sivusto Luokka:Venäjän eläintarhat Luokka:Pietari
Slow Motion

__NOTOC__ Slow Motion on brittiläisen pop rock -yhtye Supertrampin yhdestoista studioalbumi. Albumi julkaistiin 23. huhtikuuta 2002. == Kappaleet == Kaikki kappaleet säveltänyt ja sanoittanut Rick Davies, ellei toisin mainita. # # # # # # # # # == Arvostelut == * Allmusic: == Tekijät == === Muusikot === * Rick Davies – laulu, kosketinsoittimet, huuliharppu * Mark Hart – kosketinsoittimet, kitarat, taustalaulu * Carl Verheyen – kitarat * John Helliwell – saksofonit, puupuhallinsoittimet * Lee Thornburg – trumpetti, pasuuna, taustalaulu * Cliff Hugo – basso * Bob Siebenberg – rummut * Jesse Siebenberg – lyömäsoittimet, taustalaulu Lähde:Supertramp: Slow Motion -CD- levyn tiedot, EMI, 7243 5 38624, 2002. == Lähteet == Luokka:Vuoden 2002 albumit Luokka:Supertrampin albumit
Louisvillen roomalaiskatolinen arkkihiippakunta

Louisvillen roomalaiskatolinen arkkihiippakunta (, ) on Kentuckyssa Yhdysvalloissa toimiva roomalaiskatolinen arkkihiippakunta, joka erotettiin Baltimoren hiippakunnasta vuonna 1808. Siihen kuului yli 200 000 jäsentä vuonna 2013. == Piispat ja arkkipiispat == * Benedict Joseph Flaget (1808–1832) * John Baptist Mary David (1832–1834) * Benedict Joseph Flaget (1833–1850) * Martin John Spalding (1850–1864) * Peter Joseph Lavialle (1865–1867) * William George McCloskey (1868–1909) * Denis O'Donaghue (1910–1924) * John A. Floersh (1924–1967) * Thomas J. McDonough (1967–1981) * Thomas C. Kelly (1981–2007) * Joseph Edward Kurtz (2007– ) == Lähteet == Luokka:Kristinusko Kentuckyssa Luokka:Yhdysvaltain katoliset hiippakunnat
Abrenuntiaatio

Abrenuntiaatio () eli perkeleestä luopuminen oli vanhastaan kristillisessä kasteessa ollut osio, jossa pappi kysyi kummeilta lupaavat luopua paholaisesta ja pahoista tavoista kummilapsensa vuoksi. ==Lähteet== Luokka:Kaste Luokka:Manaus
Buick Terraza

Buick Terraza on tila-auto jota General Motors valmisti 2005-2007 Buick- brändin alla. ==Myyntiluvut== Vuosi Myyntiluvut Yhdysvalloissa 2004 2 137http://www.autointell.com/nao_companies/general_motors/gm-sales/GM-US-data- book-2005.xls 2005 20 288 2006 11 948 2007 5 569 2008 544 ==Aiheesta muualla== == Lähteet == Terraza Luokka:M-segmentin autot Luokka:2000-vuosikymmenen autot
Andros (antiikin kaupunki)

Andros () oli antiikin aikainen kaupunki ja kaupunkivaltio (polis) Androksen saarella Kreikassa. Sen arkeologinen alue sijaitsee Palaiópolin kylän alueella saaren länsirannikolla. == Historia == Kreikkalaisessa mytologiassa Andros sai nimensä joko näkijä Androksesta, Eurymakhoksen tai Anioksen pojasta, tai Rhadamanthyksen sotapäälliköstä Andreuksesta, jolle kuningas antoi saaren. Geometrisella kaudella saarelta tunnetaan asuinpaikka Zagorássa. Androksen kaupunki oli alun perin joonialaisten siirtokunta. 700-luvulla eaa. se oli riippuvainen Eretriasta. Kaupunki kukoisti poliksena erityisesti 600- ja 500-luvuilla eaa., ja se perusti omia siirtokuntia, kuten Akanthoksen ja Stageiran Khalkidikellä noin vuonna 654 eaa. Persialaissodissa androslaiset joutuivat antautumaan persialaisille vuonna 490 eaa. ja antamaan laivastonsa Kserkseen käyttöön vuonna 480 eaa. Themistokles yritti vallata kaupungin, mutta tämä epäonnistui. Sodan jälkeen kaupunki liittyi Ateenan johtamaan Deloksen meriliittoon. Vuosina 450–440 eaa. kaupunki oli Ateenan alainen klerukhia. Vuosina 378–377 eaa. kaupunki kuului toiseen Ateenan liittoon. 300-luvun eaa. loppupuolella Andros tuli Makedonian vallan alle. Vuonna 200 eaa. sen valtasivat Pergamonin ja Rooman joukot, ja se ryöstettiin. Roomalaiset antoivat saaren Attalokselle. Antiikin aikana koko Androksen saari oli pyhitetty Dionysokselle, ja se tunnettiin muun muassa viinistään. Kaupungin alueella on suoritettu arkeologisia kaivauksia vuodesta 1956. == Rakennukset ja löydökset == Androksen kaupunki sijaitsi Androksen saaren länsirannikon keskivaiheilla. Kaupungissa oli akropolis eli yläkaupunki, jonka muureja ja yhden portin jäänteet ovat säilyneet. Kaupungissa tiedetään olleen Dionysokselle, Apollonille, Hestialle ja Athenelle omistetut temppelit sekä Zeuksen lähde. Kaupungissa tiedetään olleen myös teatteri. Kaupungin agoralta on löydetty 200- tai 100-luvulla eaa. rakennetun stoan eli pylväshallin rauniot. Suuri osa agorasta on nykyisin meren peittämänä. Kaupungin satamana toimi Gaurion (myös Gaureleon) nykyisen Gávrion kylän paikalla, noin 12 kilometriä pohjoisempana, mutta myös kaupungin kohdalla olevan sataman rakennelmista on säilynyt joitakin mereen uponneita jäänteitä. Ágios Pétroksen kylässä on hellenistisellä kaudella rakennetun tornin jäänteet. Marmoria louhittiin saaren pohjoisosasta. Kaupungin alueelta tehdyt esinelöydöt ovat Palaiópolin arkeologisessa museossa ja Ándroksen arkeologisessa museossa. == Lähteet == == Aiheesta muualla == Luokka:Ándros Luokka:Antiikin Kreikan kaupungit Kykladeilla Luokka:Arkeologiset kohteet Kreikassa
Mórian akvedukti

Mytilenen akvedukti, nykyisin yleensä Mórian akvedukti, oli antiikin aikainen akvedukti Lesboksen saarella Kreikassa. Se johti vettä vuorilta Mytilenen kaupunkiin. Akvedukti on saanut nykyisen nimensä Mórian kylästä, jonka lähellä ovat sen parhaiten säilyneet jäänteet. Akvedukti rakennettiin roomalaisella kaudella 200- ja 300-lukujen taitteessa. Akveduktin pituus oli noin 26 kilometriä, ja se koostui sekä tunneliosuuksista että paikallisesta harmaasta marmorista tehdyistä kaarisiltaosuuksista. Akvedukti sai alkunsa Megáli Límni -nimellä nykyaikana tunnetulta, myöhemmin kuivatulta järveltä Lesboksen Ólympos-vuoren pohjoispuolelta, nykyisen Agiásoksen läheltä. Matkan varrella se sai vettä muista lähteistä. Akvedukti kulki nykyisen Mytilínin paikalla sijainneeseen Mytileneen reittiä Aneraída – Paspalá – Lámpou Mýloi – Lársos – Kamaroúdia –Mória – Koutzoúk-Loútza. Vesijohdon arvioidaan kyenneen kyljettamaan Mytileneen päivittäin noin kuutiometriä vettä. Vettä käytettiin muun muassa kaupungin lähteissä ja kylpylöissä. Akveduktin parhaiten säilyneet osat sijaitsevat noin 600 metriä etelälounaaseen Mórian kylästä ja noin seitsemän kilometriä luoteeseen Mytilínistä. Paikalla akveduktista on jäljellä noin 170 metrin osuus ja 17 kaarta. Akveduktia on säilynyt jonkin verran myös Lámpou Mýloin kylän lähellä noin 15 kilometriä Mytilínistä länteen, sekä muutamissa muissa paikoissa. Akveduktin raunioita on kunnostettu vuodesta 1995 lähtien. == Lähteet == == Aiheesta muualla == Luokka:Akveduktit Luokka:Antiikin Kreikan rakennukset ja rakennelmat Luokka:Antiikin Lesbos Luokka:Arkeologiset kohteet Kreikassa Luokka:Kreikan entiset rakennukset ja rakennelmat
Pyrrha (kaupunki)

Pyrrha (; myös Pyrra) oli antiikin aikainen kaupunki ja kaupunkivaltio (polis) Lesboksen saarella Kreikassa. Se sijaitsi saaren keskiosissa kaupungin mukaan ”Pyrrhan Euripoksena” tunnetun Kallonínlahden itärannalla, lähellä nykyistä Achladerín kylää. Pyrrha oli lesboslaisen pentapoliin jäsen eli yksi saaren viidestä merkittävimmästä kaupungista (muut olivat Mytilene, Methymna, Eresos ja Antissa). Peloponnesolaissodan aikaan vuonna 428 eaa. Pyrrha liittyi Mytilenen kapinaan Ateenan valtaa vastaan, mutta Ateena valtasi sen Pakheen johdolla. Pyrrha ei ollut olemassa enää Strabonin aikaan ajanlaskun alun tienoilla. Plinius vanhemman mukaan kaupunki olisi uponnut mereen maanjäristyksen seurauksena. Pyrrhan akropoliilla eli linnavuorella on joitakin muurien sekä muiden rakennusten jäänteitä. Noin viisi kilometriä kaupungista pohjoiseen sijaitsi lesboslaisen pentapoliin yhteinen Zeuksen ja Heran pyhäkköalue, joka tunnetaan nykyisin Mésan pyhäkköalueena. Kaupungista oli kotoisin muun muassa filosofi Menedemos (n. 350 eaa.). == Lähteet == Luokka:Aioliin kaupungit Luokka:Antiikin Kreikan kaupungit Egeanmeren saarilla Luokka:Antiikin Lesbos Luokka:Arkeologiset kohteet Kreikassa
Hornio

Hornio on kylä Sastamalan kaupungin Karkussa, Pirkanmaalla. Hornio on syntynyt Karkun kylien takamaille Hornionjärven läheisyyteen, eikä Hornio sen vuoksi ole Karkun maarekisterikylä. Horniossa on aikoinaan ollut oma kansakoulu, joka nykyisin on Karkun metsästysseuran omistuksessa. Hornion ympäristössä sijaitsee useampi pieni järvi, näistä suurin on Hornionjärvi. Hornion eteläpuolella sijaitsee Ritajärven luonnonsuojelualue. ==Lähteet== Luokka:Karkun kylät
Roger Hodgson

Charles Roger Pomfret Hodgson (s. 21. maaliskuuta 1950 Portsmouth, Hampshire, Iso-Britannia) on englantilainen laulaja-lauluntekijä, joka tunnetaan parhaiten pop rock -yhtye Supertrampin solistina ja perustajajäsenenä. Hodgson tunnetaan erityisesti yhdessä Supertrampin kanssa tekemistään hiteistä, kuten Dreamer, Breakfast in America, Give a Little Bit ja The Logical Song. == Ura == === Supertramp (1969–1983) === Vuonna 1969 Hodgson perusti Daddy-nimisen yhtyeen yhdessä Rick Daviesin kanssa. Seuraavana vuonna yhtyeen nimi vakiintui Supertrampiksi. Hodgson ja Davies kirjoittivat suurimman osan kappaleista erikseen, mutta levyillä tekijöiksi mainittiin aina kummatkin. Yhtye sai levytyssopimuksen A&M; Recordsilta vuonna 1970 ja julkaisi ensimmäisen studioalbuminsa Supertramp. . Vuonna 1974 Supertramp julkaisi kolmannen studioalbuminsa, Crime of the Centuryn. Albumi menestyi kohtalaisesti Isossa- Britaniassa, mutta jäi sijalle 38. Yhdysvalloissa Albumilla julkaistu kappale "Dreamer" nousi Hodgsonin ensimmäiseksi hitiksi. Vuonna 1979 julkaistiin yhtyeen tunnetuin albumi, Breakfast in America. Albumi nousi ensimmäiselle sijalle Yhdysvalloissa Billboard 200 -listalla, ja se on myynyt yli 20 miljoonaa kappaletta. Albumilta hiteiksi nousivat Hodgsonin säveltämät singlet Breakfast in America, The Logical Song ja Take the Long Way Home. Vuonna 1983 Hodgson erosi Supertrampista viettääkseen enemmän aikaa perheensä ja lastensa kanssa. Vuonna 1982 julkaistu ...Famous Last Words... jäi Hodgsonin viimeiseksi studioalbumiksi yhdessä Supertrampin kanssa. === Sooloura (1986–) === Hodgson julkaisi ensimmäisen sooloalbuminsa In the Eye of the Stormin vuonna 1984. Levy myi yli kaksi miljoonaa kappaletta. Seuraavan albumin Hai Hain Hodgson julkaisi vuonna 1987. Samoihin aikoihin Hodgson mursi onnettomuudessa kummatkin ranteensa, mikä esti häntä soittamasta hetkeen. Hodgson julkaisi viimeisimmän studioalbuminsa, Open the Doorin vuonna 2000. Hodgson palasi takaisin kiertueelle vuonna 2001 Ringo Starr & His All-Starrs -yhtyeen riveissä. == Diskografia == === Supertramp === * Supertramp (1970) * Indelibly Stamped (1971) * Crime of the Century (1974) * Crisis? What Crisis? (1975) * Even in the Quietest Moments... (1977) * Breakfast in America (1979) * ...Famous Last Words... (1982) === Sooloalbumit === * In the Eye of the Storm (1984) * Hai Hai (1987) * Open the Door (2000) == Lähteet == == Aiheesta muualla == * Facebook-sivut Luokka:Vuonna 1950 syntyneet Luokka:Elävät henkilöt Luokka:Englantilaiset rocklaulajat Luokka:Supertramp
M242 Bushmaster

M242 Bushmaster on yhdysvaltalainen 25 × 137 mm -kaliiperinen chain gun -tyyppinen konetykki, eli lataus- ja laukaisukoneistoa käyttää erillinen sähkömoottori. Tykki on käytössä Yhdysvaltain maavoimien M2 ja M3 Bradley -rynnäkköpanssarivaunuissa ja laivaston LAV-ajoneuvoissa sekä useissa laivaston aluksissa. Aseen kehitti Hughes Ordnance, jonka osti McDonnell Douglas jonka osti myöhemmin Boeing. Aseen jatkokehitelmiä ovat 30 × 173 mm kaliiperin Bushmaster II, 35 mm Bushmaster III ja 40 mm Bushmaster IV. ==Lähteet== == Aiheesta muualla == Luokka:Konetykit
Royal Small Arms Factory

Royal Small Arms Factory (RSAF Enfield) oli Britannian kruunun asetehdas joka sijaitsi Lontoon Enfieldissa Enfield Lockissa. Tehdas perustettiin 1816 ja lakkautettiin 1988. Tehdas perustettiin brittien petyttyä olemassa olleiden aseiden laatuun ja hintaan Napoleonin sodissa. Tätä ennen aseita oli rakennettu lähinnä Birminghamissa Gun Quarterissa. Sijaintipaikaksi valittiin saari suomaastossa Leajoen varrella. Tarkoituksena oli käyttää vesivoimaa koneiden pyörittämiseen ja jokia kuljetusreittinä. Tehdas kasvoi Krimin sodan myötä. Vuonna 1856 perustettiin konepaja, jossa käytettiin höyrykoneiden pyörittämiä amerikkalaisvalmisteisia koneita. Työntekijöitä oli noin tuhat. 1860-luvulla valmistettiin 1744 kivääriä viikossa. Vuonna 1889 aloitettiin uuden James Paris Leen suunnitteleman kiväärin tuotanto. Kuuluisa Lee-Enfield suunniteltiin 1895. Tehdas yksityistettiin 1987 osana kuninkaallisista asetehtaista yhtiöitettyä Royal Ordnance -yritysrypästä ja lakkautettiin 1988. ==Lähteet== == Aiheesta muualla == Luokka:Aseteollisuus Luokka:Lontoon historia
FGM-148 Javelin

FGM-148 Javelin on yhdysvaltalainen kolmannen sukupolven "ammu ja unohda" -tyyppinen panssarintorjuntaohjus, joka voidaan laukaista kannettavasta ampumalaitteesta. Laukaisulaite on kaksiosainen. Laitteen kertakäyttöinen laukaisuputki sisältää ohjuksen, ja uudelleenkäytettävä komentoyksikkö (Command Launch Unit, CLU) sisältää elektroniikan ja infrapunatähtäimen. Yksikön paino on 28 kg. Kantomatka on - metriä. Yhdysvalloista ja muista länsimaista lähetettiin lukuisasti Javelin -ohjuksia osana aseapua Ukrainan tueksi Venäjän 24. helmikuuta 2022 aloittaman hyökkäyksen jälkeen. ==Historia== Yhdysvaltain asevoimat toi esille vuoden 1978 raportissaan havaitsemiaan puutteita M47 Dragon -ohjuksessa. Myös M72 LAW -singolle oltiin kehittämässä korvaajaa, mutta General Dynamicsin FGR-17 Viper -kehityshanke peruutettiin 1983. Joulukuussa 1983 Yhdysvaltain armeija julkaisi vaatimuslistan jalkaväen AAWS-M-panssarintorjuntaohjukselle (Advanced Anti- Tank Weapon System – Medium) ja elokuussa 1986 järjesti tarjouskilpailun kolmen kilpailijan välillä. Kehitysprojektin saivat hoitaakseen Texas Instruments ja Martin Marietta (nykyisin Raytheon ja Lockheed Martin). Ohjus laukaistiin ensimmäinen kerran onnistuneesti huhtikuussa 1991. Maaliskuussa 1993 tapahtui ensimmäinen laukaisu siirrettävästä ampumalaitteesta. Javelinien tuotanto käynnistyi kesäkuussa 1994. Panssarintorjuntaohjus otettiin käyttöön Yhdysvaltain armeijassa 1996. ==Käyttäjämaat== * (Yhdysvaltain asevoimat) * (Georgian asevoimat) * (Indonesian asevoimat) * (Irlannin asevoimat) * (Itävallan asevoimat) * (Jordanian asevoimat) * (Taiwan) * (Korean tasavallan asevoimat) * (Liettuan puolustusvoimat) * (Norjan puolustusvoimat) * (Omanin asevoimat) * (Qatarin asevoimat) * (Ranskan asevoimat) * Tšekin asevoimat * * * * * * ==Lähteet== == Aiheesta muualla == Luokka:Panssarintorjuntaohjukset
Royal Arsenal

Royal Arsenal oli Britannian kruunun asetehdas, varastoalue, koealue ja tutkimuslaitos Thamesin etelärannalla Lontoon Woolwichissa Greenwichissä. Alue oli käytössä 1600-luvulta lähtien. Asetehdas suljettiin 1967 ja puolustusministeriö luopui alueesta 1994. Woolwich Warrenia käytettiin koealueena ensi kerran 1651. Kuninkaallinen vaunutehdas perustettiin Woolwichiin 1664. Vuonna 1695 perustettiin Royal Laboratory, joka valmisti räjähteitä, sytyttimiä ja ammuksia. Vuonna 1716 perustettiin kuninkaallinen pronssivalimo ja alueelle koottiin tykistörykmentti ja rakennettiin parakit. Nimen Royal Arsenal alue sai 1805 Yrjö III:n aikana. Kuninkaallinen sotilasakatemia siirrettiin Woolwich Commoniin 1808, jossa se sijaitsi vuoteen 1939. Kun Woolwichin telakka suljettiin 1869 alue luovutettiin sotaministeriölle liitettäväksi Royal Arsenaliin. Alueen käyttö tykistön ampuma-alueena jatkui vuoteen 1860. Royal Arsenaliin perustettiin kemiallinen tutkimusosasto vuonna 1907. Tämä sai seuraavana vuonna nimen Research Department. Vuonna 1912 tästä muodostettiin High Explosive Research Department. Osasto kehitti myöhemmin Britannian ydinaseen. Royal Arsenalin huippukausi oli ensimmäisen maailmansodan aikana, jolloin alue käsitti 1 285 eekkeriä ja siellä oli työssä 80 000 ihmistä. Vuonna 1936 hallitus päätti siirtää arsenaalin Chorley'en Lancashiressa, Bridgendiin Walesissa ja Bishoptoniin. Tutkimusosasto siirrettiin 1942 Fort Halsteadiin. Kuninkaallinen tykistörykmentti siirtyi pois 1998. Alueella oli oma kapearaiteinen rautatie. Osaan varastorakennuksia ei ollut lainkaan tieyhteyttä edes 1960-luvulla. Kahden neliömailin alueella oli 147 mailia rautatietä ja sillä oli käytössä 1000 vaunua.http://www.royal-arsenal-history.com/royal-arsenal-railway.html ==Lähteet== == Aiheesta muualla == Luokka:Aseteollisuus Luokka:Lontoon historia
Richard Villems

Richard Villems (s. ) on virolainen Tarton yliopiston evoluutiobiologian emeritusprofessori ja akateemikko. Hän on toiminut myös Viron biokeskuksen johtajana (1986–2014) ja Viron tiedeakatemian pääjohtajana (2004–2014). Professori Villems kutsuttiin vuonna 2000 Suomen ulkomaiseksi tieteen akateemikoksi. Hän kävi lukion (Koidula Gymnasium) Pärnussa, ja suoritti yliopisto-opintonsa Tarton yliopistossa, josta valmistui tohtoriksi (ja lääkäriksi) lääketieteellisestä biokemiasta (1972 Cand.Sc.). Tämän jälkeen hän jatkoi Moskovan valtionyliopistossa ja sai molekyylibiologian alalta ylemmän tieteen tohtoripätevyyden (1984 D.Sc.). Hänen vironkielinen väitöskirjansa (1984) käsitteli ribosomien alirakenteita ja työn otsikkona oli Ribosoomi subribosoomsed kompleksid (Subribosomal complexes of ribosome). Hän toimi Viron biokeskuksen johtajana (1986–2014). Tämän ohella hän oli Tarton yliopiston molekyyligenetiikan professori (1987–1991), molekyylibiologian professori (1991–1996), ja evoluutiobiologian professori (1996–2004), Viron tiedeakatemian apulaispääjohtaja ja Tähtitieteen ja fysiikan toimialan johtajana (1994–1999), osa-aikainen ylimääräinen professori (12/2004–12/2007) sekä Viron tiedeakatemian pääjohtaja (2004–2014). Hän on jatkanut osa- aikaisena professorina myös tämän jälkeen. Professori Villems on julkaissut työtovereineen runsaasti alkuperäisartikkeleita tiedemaailman huippulehdissä (esim. Nature, Science, Plos One). Hän on ohjannut yhteensä 18 vuosina 1975–2015 valmistunutta väitöskirjatyötä. Tieteellinen tutkimus- ja ohjaustyö on jatkunut vuoden 2015 jälkeenkin. ==Lähteet== ==Aiheesta muualla== * Richard Villems Google Scholarissa (scholar.google.com) * Richard Villems – rahvaste päritolust.mov (video) (youtube.com) * Mari Järve: Population genetics research in Estonia (video, käytännössä Richard Villemsin johtaman tutkimusryhmän työn esittelyä) (youtube.com) * Kotisivu Tarton yliopiston evoluutiobiologian laitoksella (ut.ee) Luokka:Virolaiset biologit Luokka:Virolaiset lääkärit Luokka:Evoluutiobiologit Luokka:Geneetikot Luokka:Akateemikot (Suomi) Luokka:Tarton yliopiston professorit Luokka:Virolaiset professorit Luokka:Vuonna 1944 syntyneet Luokka:Elävät henkilöt
Luettelo Vihdin julkisista taideteoksista ja muistomerkeistä

Luettelo Vihdin julkisista taideteoksista ja muistomerkeistä sisältää Vihdin kunnassa olevat pysyvät patsaat, muistomerkit ja muistolaatat. == Julkiset taideteokset, muistomerkit ja muistolaatat == Julkinen teos Paikka Alue Kartalla Tekijä Paljastusvuosi Kuva AallotBetoniveistos. Hannakatu. Historia.vihti.fi Hannankatu 5 Nummela, Vihti Matti Könkkölä 100px Itsenäisyyden kiviValtonen, Vesa: Veikko Hellen torilla yleisöä ennätysmäärä: ’Nuorisolla on edessään suuret tehtävät’. Vihdin Uutiset, 7.12.2011. Viitattu 8.4.2018. Veikko Hellen tori, Pisteenkaari 6 Nummela, Vihti 1992 Karjalaan jääneiden vainajien muistomerkki, VihtiArno Forsius: Vihdin kirkon hautausmaa 19.7.2007, viitattu 13.7.2018 Vihdin kirkon hautausmaa, Kirkkotie 1 Vihti, Kirkonkylä 1954 Muualla lepäävien läheistemme muistolle, Vihti Vihdin kirkon hautausmaa, Kirkkotie 1 Vihti, Kirkonkylä Nummelan työväenyhdistys Elon perustamisen muistokiviElon muistokivi, Nummela, Kansalaismuisti, viitattu 13.7.2018 Pisteenkaari, lähin osoite Pisteenkaari 5 Nummela, Vihti Pommikoneturman muistokiviPommikoneturman muistokivi, Vihdin muistomerkit, viitattu 26.5.2018 Nummela Vihti, Lentokentän ja valtatie 25:n välissä (karttalinkki likimääräinen) 1997 Punaisten muistomerkki, LapikkaannummiPunaisten muistomerkki, Lapikkaannummi; Punaisten muistomerkit; Työväenmuseo Werstas Lapikkaannummi, Hevoshaantie Vihti 1998, 2000 Punaisten muistomerkki, Vihdin hautausmaaPunaisten muistomerkki, Uusi hautausmaa, Vihti; Punaisten muistomerkit; Työväenmuseo Werstas Vihdin hautausmaa, Kartanontie 51 Irjala, Vihti 1946 Ranckenin ryhmän teloituksen muisto­merkki Lähellä Vihdin kirkonkylää, lähin osoite Pikikuja 11 Koivissilta Sankarimuistomerkki Hyvästijättö, Vihti Vihdin kirkon sankarihautausmaa, Kirkkotie 1 1951 100px Sotiin 1939 ja 1941 lähdön muistomerkki, Ojakkala Ojakkalan entisen rautatieaseman lähellä, lähin osoite Santsillantie 14 Ojakkala 1991 Sovinnon ja toivon muistomerkki Vihdin kirkon hautausmaa, Kirkkotie 1 Vihdin kirkonkylä 2018 Thomén ryhmän teloituksen muisto­merkkiVuoden 1918 muistomerkit Länsi- Uudellamaalla. Reservin uutiset, viitattu 13.7.2018 Ojakkalantie Nummela, Vihti Total EnergyNummelan lentokentän muistomerkki, Kansalaismuisti Nummelan lentokenttä, Air Motelin edusta Nummela, Vihti 2011 Tulevaisuuden kuusi Kuntalan edusta, Kyläaukio 1 Vihdin kirkonkylä 2017 Veikko Helteen muistomerkki Nummelan työväentalo Rientolan vieressä, Aatteenpolku Nummela, Vihti 2011 Veteraanikivi, VihtiVeteraanikivi Vihdin kirkon kirkkotarha, Kirkkotie 1 2010 100px ==Lähteet== Vihti Luokka:Vihdin rakennukset ja rakennelmat Luokka:Vihdin kulttuuri Luokka:Vihdin nähtävyydet
Nuoria ihmisiä (vuoden 1969 elokuva)

Nuoria ihmisiä (Căldura) on Șerban Creangăn ohjaama romanialainen komediaelokuva vuodelta 1969. Sen pääosia näyttelevät Emilia Dobrin, Vladimir Gaitan ja Nikolaus Wolcz. Tämä Creangăn esikoisohjaus on esitetty Suomen televisiossa kesäkuussa 1971. ==Juoni== Elokuva seuraa kolmen nuoren aikuisen, lukionsa päättäneen Sergiun ja Smachen ja heidän ikätoverinsa Lauran ihmissuhteita ja tulevaisuuden suunnittelua. Sergiu ja Laura seurustelevat, mutta Sergiu lähtee vuosiksi armeijaan. Vuosien päästä kolmikko tapaa uudestaan. Laura on valmistunut pianonopettajaksi ja juuri eronnut miehestään. (Vain tilaajille.) ==Lähteet== Luokka:Romanialaiset elokuvat Luokka:Vuoden 1969 elokuvat Luokka:Komediaelokuvat
Pontuksen koulu

Pontuksen koulu on peruskoulu, joka sijaitsee Lappeenrannassa Mälkiän kaupunginosassa, noin kahdeksan kilometriä keskustasta. Koulu on otettu käyttöön syksyllä 2017. Kanavansuun, Mustolan, Muukonniemen ja Partalan koulujen toiminta siirtyi tuollon Pontuksen kouluun. Samoissa tiloissa toimivat myös päiväkoti sekä Lappeenrannan kaupunginkirjaston Pontuksen toimipiste. == Lähteet == Luokka:Lappeenrannan peruskoulut
Esu Niemelä

Esu Evert Niemelä (16. kesäkuuta 1921 Sääminki – 30. marraskuuta 1999 Savonlinna) oli suomalainen maanviljelijä, joka toimi Maalaisliiton, sittemmin Keskustapuolueen kansanedustajana vuosina 1958–1972 edustaen Mikkelin läänin vaalipiiriä. Hän istui myös muun muassa Yleisradion, Imatran Voiman ja Metsäliiton hallintoneuvostoissa. Hän toimi vuodesta 1954 syntymäkuntansa Säämingin kunnanvaltuustossa, kymmenen vuotta sen puheenjohtajana, ja kuntaliitoksen jälkeen Savonlinnan kaupunginvaltuustossa ja lopulta kahdeksan vuotta kaupunginhallituksen puheenjohtajana. Esu Niemelä sai kunnallisneuvoksen arvonimen vuonna 1972. Niemelä oli sotilasarvoltaan korpraali. Niemelä kävi kansakoulun lisäksi kansanopiston vuonna 1938 ja maamieskoulun vuonna 1939. (Vaatii tilauksen.) Esu Niemelän isä oli tilanomistaja, agronomi ja talousneuvos Esaias Evert Niemelä ja äiti Hilja Maria Pulliainen (e. Finér). Niemelän puoliso vuodesta 1945 oli Kirsti Maria Kosonen. (Vaatii tilauksen.) ==Lähteet== Luokka:Suomalaiset maanviljelijät Luokka:Kansanedustajat Luokka:Suomen Keskustan poliitikot Luokka:Savonlinnan kaupunginvaltuutetut Luokka:Säämingin kunnanvaltuutetut Luokka:Etelä-Savon vaalipiiri Luokka:Vuonna 1921 syntyneet Luokka:Vuonna 1999 kuolleet
Stromeferryn rautatieasema

Stromeferryn rautatieasema on rautatieasema Skotlannissa Stromeferryn kylässä Ylämaan hallintoalueella. Se sijaitsee Kyle of Lochalshin radan varrella. Asema avattiin 19. elokuuta 1870. Kaudella 2017–2018 sitä käytti 1 378 matkustajaa. == Lähteet == * === Viitteet === Luokka:Ylämaan rautatieliikennepaikat Luokka:1870-luvulla rakennetut rautatieliikennepaikat
USS John F. Kennedy (CVN-79)

USS John F. Kennedy (CVN-79) on rakenteilla oleva, Yhdysvaltain laivaston Gerald R. Ford -luokan lentotukialus, joka on nimetty Yhdysvaltain 35. presidentin John F. Kennedyn mukaan. == Valmistus == Alus tilattiin 15. tammikuuta 2009 Newport Newsistä Virginiasta Huntington Ingalls Industriesilta, missä köli laskettiin 22. elokuuta 2015Truver, Scott s. 124. Alus laskettiin vesille 7. joulukuuta 2019 ja otetaan palvelukseen 2025.CVN-79 == Lähteet == * === Viitteet === Luokka:Gerald R. Ford -luokan lentotukialukset Luokka:Tulevat laivat
Ryūnosuke Akutagawa -palkinto

Ryūnosuke Akutagawa -palkinto () on Japanin arvostetuin kirjallisuuspalkinto, jonka Kan Kikuchi perusti vuonna 1935 elinikäisen ystävänsä Ryūnosuke Akutagawa kunniaksi.() Palkinto jaetaan yleensä kahdesti vuodessa, ja sitä sponsoroi Japanilaisen kirjallisuuden edistämisseura (). Palkintoon viitataan Naoki-palkinnon kanssa saman kolikon kääntöpuoliksi. == Lähteet == Luokka:Japanilaiset kirjallisuuspalkinnot
Naoki Sanjūgo -palkinto

Naoki Sanjūgo -palkinto on japanilainen kirjallisuuspalkinto, jonka Kan Kikuchi perusti vuonna 1935 Naoki Sanjūgon muistoksi. Kikuchi oli tuolloin Bungeishunjū-lehden toimittaja. Palkinto jaetaan kahdesti vuodessa ja sitä sponsoroi Japanilaisen kirjallisuuden edistämisseura (). Palkintoon viitataan Akutagawa-palkinnon kanssa saman kolikon kääntöpuoliksi. == Lähteet == Luokka:Japanilaiset kirjallisuuspalkinnot
Luettelo kirjallisuuspalkinnoista

Tämä on luettelo kirjallisuuspalkinnoista joille on wikipediassa artikkeli. == Maan tai alueen mukaan == === Suomalaiset kirjallisuuspalkinnot === === Kansainväliset palkinnot === * Nobelin kirjallisuuspalkinto === Euroopan unioni === * Euroopan unionin kirjallisuuspalkinto * Itävallan valtionpalkinto eurooppalaiselle kirjallisuudelle === Pohjoismaat === * Pohjoismaiden neuvoston kirjallisuuspalkinto * Pohjoismaiden neuvoston lasten- ja nuortenkirjallisuuspalkinto === Australia === * Ditmar-palkinto === Espanja === * Premio Nadal === Italia === * Strega-palkinto === Japani === * Hayakawa- palkinto * Naoki Sanjūgo -palkinto * Ryūnosuke Akutagawa -palkinto * Seiun- palkinto === Kiina === * Xingyun-palkinto === Ranska === * Goncourt-palkinto * Grand Prix de poésie de l'Académie française * Renaudot-palkinto === Ruotsi === * Astrid Lindgren -palkinto * August-palkinto * Svenska Dagbladetin kirjallisuuspalkinto === Saksa === * Frankfurtin kaupungin Goethe-palkinto * Georg Büchner -palkinto === Yhdysvallat === * Newbery-mitali * Pulitzerin kirjallisuuspalkinto == Kielen mukaan == ===Englannin kieli === * Booker- palkinto * Kansainvälinen Booker-palkinto * Bram Stoker Award ===Espanjan kieli=== * Miguel de Cervantes -palkinto ===Fäärin kieli=== * Färsaarten kirjallisuuspalkinto ===Portugalin kieli=== * Camões-palkinto ===Saksan kieli=== * Georg Büchner -palkinto * Kurd Laßwitz -palkinto == Lajityypin mukaan == ===Fantasiakirjallisuus=== * Damon Knight Memorial Grand Master Award * Kuvastaja * Tähtifantasia-palkinto * World Fantasy Award === Kauhu- ja jännitys === * Bram Stoker Award * Shirley Jackson -palkinto === Tieteiskirjallisuus === * Arthur C. Clarke -palkinto * Atorox-palkinto * British Science Fiction Award * Damon Knight Memorial Grand Master Award * Hayakawa-palkinto * Hugo-palkinto * John W. Campbellin muistopalkinto * Kurd Laßwitz -palkinto * Locus-palkinto * Nebula-palkinto * Philip K. Dick -palkinto * Prix Aurora -palkinto * Prometheus-palkinto * Robert A. Heinlein -palkinto * Sidewise-palkinto * Theodore Sturgeon -palkinto * Tähtivaeltaja- palkinto * Xingyun-palkinto
Levi Henriksen

Levi Henriksen (s. 15. toukokuuta 1964 Kongsvinger, Norja) on norjalainen kirjailija ja muusikko. Kun Henriksenin ensimmäinen novellikokoelma Feber ilmestyi 2002, yleisö lumoutui heti hänen ainutlaatuisesta ja karismaattisesta äänestään. Seuraava teos oli 2003 ilmestynyt Ned, Ned, Ned, sekin novellikokoelma. Läpimurtoteos oli 2004 ilmestynyt romaani Lunta sataa lumen päälle joka on jo satanut. Siitä tuli myyntimenestys, ja se sai samana vuonna Norjan kirjakauppiaiden palkinnon.Norsk biografisk leksikon viitattu 21.10.2017 Henriksenin tavaramerkki on kyky yhdistää vahva, toisinaan aggressiivinen, maskuliininen ääni herkkyyteen. Levi Henriksen kustantaja Guldendalin sivulla Teosten tapahtumaympäristö on yleensä kova, tunteeton maalaisympäristö, joka on urbaanin nykyelämän laitamilla, missä vanhat ja uudet arvot törmäävät ja missä miehet kamppailevat maskuliinisuuteensa kohdistuvien urbaanien vaatimusten kanssa. Ennen täysitoimiseksi kirjailijaksi ryhtymistään Henriksen työskenteli pitkään toimittajana paikallislehdessä Kongsvingerissä, pienessä kaupungissa joka muistuttaa hänen teoksissaan esiintyvää ympäristöä. Hänellä on oma yhtye Levi Henriksen & Babylon Badlands, jossa hän soittaa kitaraa ja laulaa ja jolle hän säveltää ja kirjoittaa sanoituksia. Bent Hamer on ohjannut elokuvan Jouluksi kotiin (2010), joka perustuu Henriksenin teokseen Bare mjuke pakker under treet. Henriksenin teoksista on käännöksiä yli kymmenelle kielelle. == Suomennetut teokset == * Lunta sataa lumen päälle joka on jo satanut (Snø vil falle over snø som har fal). suomentanut Tarja Teva. Helsinki: Johnny Kniga, 2008 ISBN 978-951-0-31943-7 == Diskografia == ;Albumit *Utvalgte noveller (2005), Liza Marklundin & Lars Saabye Christensenin kanssa *Herfra til Rockaway Beach (2005), Thomas Mårudin kanssa *Bang Bang rett ned (2007), Thomas Mårudin kanssa *Det er her vi kommer fra (2010), Thomas Mårud & Bra landsens folkin kanssa *Langt sakte tog (2012), Thomas Mårud & Bra landsens folkin kanssa *Det beste bandet i himmelen (2016), Babylon Badlandsin kanssa == Palkinnot ja tunnustukset == * Bokhandlerprisen 2004, teoksesta Snø vil falle over snø som har falt * Kongsvinger kommunes kulturpris 2004 * Ordknappen 2006 teoksesta Den aller siste mohikaner, Litt å lese-serien – Gyldendal Norsk Forlag * Hedmark fylkeskommunes kulturpris 2007 ==Lähteet== ==Aiheesta muualla== * Levi Henriksen Norjan kirjailijaliiton sivulla *Levi Henriksen musiikkisivustolla Gstreng Luokka:Norjalaiset kirjailijat Luokka:Norjalaiset muusikot Luokka:Norjalaiset toimittajat Luokka:Vuonna 1964 syntyneet Luokka:Elävät henkilöt
Bram Stoker Award

Bram Stoker Award on Horror Writers Associationin (HWA) myöntämä Bram Stokerin mukaan nimetty kirjallisuuspalkinto, joka myönnetään englanninkieliselle kauhukirjallisuudelle. Palkinto on myönnetty ensi kerran vuonna 1988 (vuoden 1987 teokselle). Kilpailullisuuden välttämiseksi palkinto myönnetään "laadukkaalle saavutukselle" eikä "vuoden parhaalle". == Palkintosarjat == Vuodesta 2011 eteenpäin sarjat ovat: * romaani (ks. Parhaan romaanin Bram Stoker -palkinto) * ensiromaani * lyhyt fiktio * pitkä fiktio * nuorille aikuisille * fiktiokokoelma * runokokoelma * antologia * näytelmäkirjoitus * sarjakuvateos * ei-fiktiivinen teos == Lähteet == * Horror Writers Association ===Viitteet=== Luokka:Kauhukirjallisuuspalkinnot
Vastanaineet

Vastanaineet on Turmion Kätilöiden kappale ja single, joka julkaistiin 15. toukokuuta 2015. Single julkaistiin digitaalisen formaatin ohella myös rajoitettuna 200 kappaleen CD-singlenä, jota myytiin paidan kanssa. Julkaisun johdosta yhtye vuokrasi Kuopiosta M/S Ukko -sisävesialuksen ja järjesti kolmena päivänä sinkkuristeilyn. == Lähteet == Luokka:Vuoden 2015 kappaleet Luokka:Turmion Kätilöiden kappaleet
Piritta Maavuori

Piritta Maavuori (s. 1968) on helsinkiläinen tuottaja, valmentaja ja kustannustoimittaja, joka työskenteli vuonna 2015 perustamassaan yrityksessä. Maavuori tekee yhteistyötä yksityisasiakkaiden, kustantajien, valmennusyritysten ja oppilaitosten kanssa. Maavuori on työskennellyt WSOY:llä digitaalisten ja fyysisten äänikirjojen tuottajana (2011–2014), ulkomaanviennin projektipäällikkönä ja ulkomaanvientipäällikkönä (2007–2010) sekä kotimaisen kaunokirjallisuuden kustannustoimittajana (2003–2007). Kustannustoimittajana Maavuori on työskennellyt monien kymmenien kirjailijoiden ja suomentajien kirjahankkeissa: Risto Ahti, Nina Banerjee, Anja Erämaja, Paavo Haavikko, Vilja-Tuulia Huotarinen, Maritta Lintunen, Mirkka Rekola, Tuula-Liina Varis ja Johanna Venho. Maavuori on tehnyt yli 200 toimitettua radio-ohjelmaa kirjallisuudesta ja kulttuurista Yle Radio 1 -kanavalle (1993–2001) ja hänellä on ollut keskeinen rooli Yleisradion jakaman Tanssiva karhu -runopalkinnon julkaisu-, ohjelma- ja raatityössä. Helsingin Sanomiin Maavuori on kirjoittanut kirjallisuuskritiikkiä ja näkökulmajuttuja (2001–2003). Kirja-alalla Maavuori on edelleen kysytty haastattelija ja juontaja. Maavuori on toiminut myös aikuiskoulutustehtävissä useissa oppilaitoksissa. Hän on opettanut etenkin luovaa kirjoittamista sekä kehittänyt ja tuottanut Laajasalon Opistossa (2015–2016) vuoden mittaisen kirjoittamisen koulutuksen. Kouluttajana hän on tehnyt yhteistyötä muun muassa seuraavien kirjailijoiden kanssa: Jaakko Heinimäki, Laura Paloheimo ja Miina Supinen. Maavuori on pätevöitynyt valmentajaksi Valmentamosta (2014) ja valmistunut filosofian maisteriksi Helsingin yliopistosta (2000) pääaineenaan englannin kieli ja kirjallisuus. Toimitettuja teoksia * Kirjoittajat 2015–2016: 16 kirjoittamisen opiskelijan novelleja ja runoja (Laajasalon opisto 2016). Kansisuunnittelu: Elina Warsta. * 2000-luvun Decamerone: 32 naisen kirjoittamia ja kuvittamia kertomuksia (WSOY 2007). Yhdessä Päivi Kaatajan kanssa. Kansisuunnittelu Elina Warsta. * Kuuna päivänä: Runoutta Englannista, Skotlannista, Walesista ja Pohjois-Irlannista: johdanto 16 kirjailijan tuotantoon, suomentajina 8 kotimaista kirjailijaa ja kääntäjää (WSOY 2003). Kansisuunnittelu Martti Ruokonen. Toimitettuja julkaisuja * Children’s Books from Finland (WSOY 2008). Kansisuunnittelu Mika Tuominen ja Elina Warsta. * Fiction from Finland: Juha Vuorinen (WSOY 2008). Kansisuunnittelu Mika Tuominen. * Fiction Writers from Finland (WSOY 2007). Kansisuunnittelu Mika Tuominen ja Elina Warsta. ==Aiheesta muualla== * https://pirittamaavuori.weebly.com Luokka:Suomalaiset kustannustoimittajat Luokka:Suomalaiset toimittajat Luokka:Vuonna 1968 syntyneet Luokka:Elävät henkilöt
Margaret Starbird

Margaret Starbird (s. 18. kesäkuuta 1942) on yhdysvaltalainen kirjailija. Hän on kirjoittanut seitsemän teosta, jotka pohjautuvat väitteelle, että Jeesus oli naimisissa Maria Magdalenan kanssa. == Teosten teemat == Ensimmäisessä kirjassaan The Woman with the Alabaster Jar Starbird kehittelee ideaa, että Maria Magdalena olikin oikeasti Jeesuksen puoliso ja että Musta Saara olisi heidän lapsensa. Hän väittää lisäksi, että Saaran nimi tarkoittaa hepreaksi prinsessaa, millä tarkoitettaisiin, että hän on juutalaisten kuninkaan verta, "sang réal". Asia on hänen mukaansa salatietoa, mutta siitä olisi löydettävissä merkkejä muun muassa taiteesta. Starbirdin tuotanto luetaan näennäishistorian alaan ja tulkintojen katsotaan perustuvan lähinnä väärinkäsityksiin. Hänen ja muiden vastaavia ajatuksia esittäneiden kirjailijoiden teokset ovat olleet innoittamassa Dan Brownin kirjaa Da Vinci -koodi. == Teokset == * The Woman with the Alabaster Jar: Mary Magdalen and the Holy Grail (Bear & Co, 1993). * The Goddess in the Gospels: Reclaiming the Sacred Feminine (Bear & Co, 1998). * The Tarot Trumps and the Holy Grail: Great Secrets of the Middle Ages (Bear & Co, 2000). * Magdalene’s Lost Legacy: Symbolic Numbers and the Sacred Union in Christianity (Bear & Co, 2003). * The Feminine Face of Christianity (Godsfield Press Ltd., UK, 2003). * Mary Magdalene, Bride in Exile (Bear & Co, 2005). == Lähteet == Luokka:Näennäishistoria Luokka:Vuonna 1942 syntyneet Luokka:Elävät henkilöt
BRA Braathens Regional Airlines

BRA Braathens Regional Airlines (yleensä vain lyhyesti BRA) on vuonna 2016 perustettu virtuaalilentoyhtiö ja yksi Ruotsin suurimmista kotimaanlentoja lentävistä lentoyhtiöistä. Todellisuudessa yhtiön kaikkia lentoja operoivat sen sisaryhtiöt Braathens Regional Airways ja Braathens Regional Aviation. Yhtiön pääkonttori on Tukholmassa. Vuoden 2025 alusta lähtien BRA operoi ainoastaan wet lease -sopimuslentoja SAS:lle. Yhtiö lentää pääasiassa SAS:n Pohjoismaiden sisäisiä lentoja. Aikaisemmin yhtiö lensi tilauslentoja sekä lentoja muille lentoyhtiöille. Aikaisemmin BRA operoi pääasiassa Bromman lentoasemalta Tukholmasta. Vuoden 2025 alusta yhtiö kuitenkin keskitti kaiken lentotoimintansa Tukholmassa Arlandan lentoasemalle. == Historia == BRA perustettiin vuonna 2016. Uuden virtuaalilentoyhtiön tarkoituksena oli yhdistää aikaisemmin erillisillä nimillä toiminteet Malmö Aviation ja Sverigeflyg, ja luoda näin yhtenäinen tuotemerkki Ruotsin kotimaan lentomarkkinoille. BRA:lla ei ole omaa lentolupaa eikä omia lentokoneita, vaan sen reittejä operoivat sen tytäryhtiöt Braathens Regional Airways ja Braathens Regional Aviation. Vuonna 2018 BRA liikennöi esimerkiksi Finnairin lennot Helsingin ja Uumajan lentoasemien sekä tammikuusta 2018 alkaen osan Finnairin lennoista Helsingin ja Bromman lentoasemien välillä. == Kohteet == BRA-nimen alla markkinoidaan lentoja seuraaviin kohteisiin (helmikuu 2017): ; Suomi * Helsinki - Helsinki-vantaan lentoasema (Finnairin lento, jota operoi Nordic Regional Airlines) ; Ruotsi * Göteborg - Landvetterin lentoasema * Halmstad - Halmstadin lentoasema * Kalmar - Kalmarin lentoasema * Malmö - Malmön lentoasema * Mora - Moran lentoasema kausittain * Norrköping - Norrköpingin lentoasema kausittain * Ronneby - Ronnebyn lentoasema * Tukholma - Bromman lentoasema - solmukohta * Sundsvall - Sundsvall-Timrån lentoasema * Trollhättan - Trollhättan-Vänersborgin lentoasema * Uumaja - Uumajan lentoasema * Visby - Visbyn lentoasema * Växjö - Växjön lentoasema * Ängelholm - Ängelholm-Helsingborgin lentoasema * Östersund - Åre Östersundin lentoasema == Laivasto == Marraskuussa 2017 BRA:n laivasto koostui seuraavista konetyypeistä: BRA Braathens Regional Airlines Konetyyppi Lukumäärä Tilauksia Paikkaluku Huomautuksia ATR 72-500 4 -- 72 liikennöi Braathens Regional Airways ATR 72-600 10 -- 72 liikennöi Braathens Regional Airways Avro RJ85 2 -- 95 liikennöi Braathens Regional Aviation Avro RJ100 10 -- 112 liikennöi Braathens Regional Aviation Airbus A220-100 -- 10 TBA toimitukset alkavat vuonna 2020, korvaavat Avro RJ100 -konetyypin Yhteensä 25 11 == Lähteet == == Aiheesta muualla == * Viralliset verkkosivut Luokka:Ruotsalaiset lentoyhtiöt
Venäläiset tulevat, venäläiset tulevat

Venäläiset tulevat, venäläiset tulevat () on yhdysvaltalainen komediaelokuva vuodelta 1966. Elokuvan ohjaaja oli Norman Jewison ja pääosissa olivat mm. Jonathan Winters, Alan Arkin, Carl Reiner ja Eva Marie Saint. Elokuva pohjautuu Nathaniel Benchleyn kirjaan The Off-Islanders. == Juoni == Neuvostoliittolainen sukellusvene ajaa karille Massachusettsin osavaltion rannikolla. Saadakseen aluksensa irti sukellusveneen miehistö joutuu rantautumaan ja etsimään apua, mutta huhut Neuvostoliiton maihinnoususta Yhdysvaltain maaperälle alkavat pian levitä. == Näyttelijät == == Lähteet == == Aiheesta muualla == * Luokka:Vuoden 1966 yhdysvaltalaiset elokuvat Luokka:Yhdysvaltalaiset komediaelokuvat Luokka:Norman Jewisonin ohjaamat elokuvat Luokka:Sukellusvene-elokuvat
Olof Peter Swartz

Olof Peter Swartz (21. syyskuuta 1760 Norrköping, Ruotsi – 19. syyskuuta 1818 Tukholma) oli ruotsalainen kasvitieteilijä ja akateemikko. Hän oli Carl Linnén oppilas Uppsalan yliopistossa, jossa hänestä tuli lääketieteen tohtori. Vuosina 1783–1786 hän matkusti Pohjois- ja Etelä-Amerikassa tutustuen myös Länsi-Intian saaristoon. Hän teki merkittävää putkilokasvien, sammalten ja sienten ja jäkälien tutkimusta ja jäsentelyä Ruotsissa, mutta huomattavassa määrin myös Amerikassa. Hänestä tuli Bergiuksen puutarhan intendentti 1791 ja vuonna 1813 hänet nimitettiin Karoliinisen instituutin luonnonhistorian professoriksi. Hän nautti suurta kansainvälistä arvostusta ja oli jäsenenä muun muassa Saksan kansallisessa tiedeakatemia Leopoldinassaleopoldina.org Mitglieder seit 1652, Baijerin tiedeakatemiassa sekä yhdysvaltalaisessa American Academy of Arts and Sciences'ssä. Swartz oli myös tuottelias, hänen teoksiinsa kuuluu muun muassa Methodus museorum (1781), Nova genera et species plantarum (1791) ja Dispositio systematica museorum frondosum Sueciae (1800) sekä kolmiosainen Flora Indiæ occidentalis. Swartzin nimeämien kasvien tieteellisen nimen perässä käytetään auktorilyhennettä Sw.. == Lähteet == Luokka:Ruotsalaiset kasvitieteilijät Luokka:Vuonna 1760 syntyneet Luokka:Vuonna 1818 kuolleet
Pelastustehtävä Usvasaari

Pelastustehtävä Usvasaari () on brittiläinen animaatioelokuva vuodelta 2010. Se perustuu televisiosarjaan Tuomas Veturi. Elokuva oli neljäs sarjasta tehty suoraan videolle julkaistu erikois-DVD. Elokuvan tietokoneanimaation on tehnyt Nitrogen Studios. == Lähteet == == Aiheesta muualla == * * Luokka:Tuomas Veturi -elokuvat Luokka:Vuoden 2010 brittiläiset elokuvat Luokka:Suoraan videolle julkaistut elokuvat
Kimmo Kahma

Kimmo Kaarlo Kahma (s. ) on suomalainen merentutkija ja Ilmatieteen laitoksen fysikaalisen meritieteen tutkimusprofessori (emeritus). Hänet tunnetaan erityisesti aallokkoon liittyvistä tutkimuksistaan. Hänen isänsä oli professori Aarno Kahma. Kimmo Kahma kirjoitti ylioppilaaksi Helsingin yhtenäiskoulusta vuonna 1967. Hän valmistui Helsingin yliopistosta filosofian maisteriksi vuonna 1973, lisensiaatiksi 1979 ja filosofian tohtoriksi 1981 (geofysiikka). Hänen englanninkielisen väitöskirjansa (1981) käsitteli pyyhkäisymatkan vaikutusta tuulen synnyttämän aallokon kasvuun. Työn otsikkona oli On the growth of wind waves in fetchlimited conditions. Helsingin yliopiston geofysiikan dosentti on ollut vuodesta 1982. Kahma työskenteli Merentutkimuslaitoksella tutkijana vuosina 1972–1991. Tästä ajanjaksosta hän oli Kanadassa (NSERC, post-doct fellow) vuosina 1983–1986 ja Suomen Akatemian vanhempi tutkija 1986–1989. Vuosina 1992-2005 tohtori Kahma toimi Merentuutkimuslaitoksen erikoistutkijana. Vuodesta 2005 lähtien hän on toiminut fysikaalinen oseanografian tutkimusprofessorina ensin Merentutkimuslaitoksella ja organisaatioliitoksen jälkeen Ilmatieteen laitoksella eläkkeelle jäämiseensä saakka. Kahma on työtoveriensa kanssa julkaissut kymmeniä tutkimuksia fysikaalisen oseanografian alalta. Hän osallistui esimerkiksi aallokkomittauksia selvittäneen COST-714 -tutkimushankkeen loppuraportin (Measuring and Analysing the Directional Spectra of Ocean Waves, 2005) kirjoittamiseen. Tohtori Kahma on myös tuonut meritieteellistä asiantuntemusta selvitettäessä suomalaisia koskettaneita, mereen liittyviä suuronnettomuuksia. Hän toimi pysyvänä meritieteellisenä asiantuntijana presidentti Martti Ahtisaaren johdolla 2005 laaditussa Kaakkois-Aasian tsunamin (26.12.2004) jälkeisessä onnettomuusselvityksessä. Kahmalle on myönnetty Suomen Valkoisen Ruusun I luokan ritarimerkki. Vuonna 2017 hän sai Geofysiikan seuran Palmén-mitalin ansiokkaasta työstään meritieteen alalla. == Lähteet == ==Aiheesta muualla== *Publications: Kimmo K. Kahma. Finnish Meteorological Institute, Helsinki. Marine Research Programme (researchgate.net) *Itämerellä sivuttiin viime yönä aaltoennätystä (12.1.2017) (suomenluonto.fi) *Tutkimus: Säärintamat voivat aiheuttaa äkillisiä vedenkorkeusvaihteluita Suomen rannikolla (6.5.2014) (ilmatieteenlaitos.fi) *Perämeren kohtalo ratkeaa Etelämantereella (28.5.2010, päivitetty 10.4.2012) (yle.fi) *Suomenlahden vesi korkealla (3.2.2008, päivitetty 31.10.2008) (yle.fi) Luokka:Vuonna 1947 syntyneet Luokka:Suomalaiset geofyysikot Luokka:Suomalaiset professorit Luokka:Ilmatieteen laitos Luokka:Elävät henkilöt
Herra Päätarkastaja

Herra Päätarkastaja (, oikealta nimeltään ”Sir Topham Hatt”) on pastori Wilbert Awdryn ja hänen poikansa luomassa The Railway Series -kirjasarjassa esiintyvä kuvitteellinen hahmo. Hän myös esiintyy myös Tuomas Veturi -televisiosarjassa. Hän on North Western Rautatien johtaja, ja hänellä on vaimo nimeltään Lady Hattunen. Luokka:Tuomas Veturi Luokka:Kuvitteelliset henkilöt
Transvaalin siirtomaa

Transvaalin siirtomaalla (, hollanniksi ja afrikaansiksi Transvaalkolonie) tarkoitettiin Transvaalin aluetta Britannian vallan ja sotilasmiehityksen alaisena toisen buurisodan päättymisestä vuonna 1902, kun Transvaal purettiin, Etelä-Afrikan unionin perustamiseen vuonna 1910. Transvaalin siirtomaan rajat eivät olleet identtiset päihitetyn Etelä-Afrikan tasavallan eli Transvaalin kanssa, joka oli ollut olemassa vuodesta 1856 vuoteen 1902, vaan oli suurempi. Vuonna 1910 koko alueesta tuli Etelä-Afrikan unionin Transvaalin provinssi. == Lähteet == == Aiheesta muualla == * Luokka:Britannian entiset siirtomaat ja protektoraatit Afrikassa Luokka:Etelä-Afrikan historia
Lemieux

Lemieux on ranskalainen sukunimi, joka on muun muassa seuraavilla henkilöillä: * Alain Lemieux (s. 1961), kanadalainen jääkiekkoilija * Bob Lemieux (s. 1944), yhdysvaltalainen jääkiekkoilija * Brendan Lemieux (s. 1996), yhdysvaltalainen jääkiekkoilija * Claude Lemieux (s. 1965), kanadalainen jääkiekkoilija * Jacques Lemieux (s. 1943), kanadalainen jääkiekkoilija * Jean Lemieux (s. 1952), kanadalainen jääkiekkoilija * Jocelyn Lemieux (s. 1967), kanadalainen jääkiekkoilija * Julie Lemieux (s. 1962), kanadalainen ääninäyttelijä * Marie-Nicole Lemieux (s. 1975), kanadalainen oopperalaulaja * Mario Lemieux (s. 1965), kanadalainen jääkiekkoilija * Real Lemieux (s. 1945), kanadalainen jääkiekkoilija * Richard Lemieux (s. 1951), kanadalainen jääkiekkoilija
Rakkaudella, Vincent

Rakkaudella, Vincent (Loving Vincent) on vuonna 2017 ensi-iltansa saanut elämäkerrallinen animaatioelokuva taiteilija Vincent van Goghista. Se kertoo van Goghin elämästä ja mysteeriksi jääneestä kuolemasta. == Elokuvan tekeminen == Elokuva on elokuvahistorian ensimmäinen täysin käsinmaalattu pitkä elokuva. Se kertoo van Goghin elämästä ja mysteeriksi jääneestä kuolemasta. Loving Vincentissä nähdään kaikkiaan 66 960 käsin maalattua öljyväriteosta. Maalausurakkaa varten elokuvaan etsittiin kuvataiteilijoita kaikkialta maailmasta mittavilla koemaalauksilla. 150 mukaan valitun piti osata maalata van Goghin tekniikkaa jäljitellen ja heidät opetettiin filmin animaattoreiksi. Elokuvan ovat ohjanneet Hugh Welchman ja Dorota Kobiela. Loving Vincentin käsikirjoitus perustuu van Goghin kymmeniin maalauksiin ja yli 800 kirjeeseen. Kobiela teki ensin seitsemän minuutin mittaisen lyhytelokuvan maalaamalla ruutuja itse, yksi kerrallaan. Kobielan tavattua nykyisen aviomiehensä Welchmanin syntyi pariskunnalle vielä suurisuuntaisempi idea pitkän, maalauksista animoidun elokuvan tekemisestä. == Ääninäyttelijät == Lähde: Viitattu 11.6.2021. == Arvosteluja == Helsingin Sanomat Pertti Avola Hufvudstadsbladet Sara Ehnholm Hielm == Lähteet == Luokka:Vuoden 2017 brittiläiset elokuvat Luokka:Brittiläiset animaatioelokuvat Luokka:Puolalaiset elokuvat Luokka:Vincent van Gogh